आकापुल्को
अरे, माक्सिमो। सुनो।
मेरी बात सुनो।
मुझ पर भरोसा रखो।
वह तुम्हें देखकर ख़ुश होगी।
मुझे बस पक्का नहीं पता अगर मैं यह कर सकता हूँ।
बिल्कुल कर सकते हो।
तुम माक्सिमो गायार्दो हो। तुम कुछ भी कर सकते हो।
मैं कल तुमसे डॉन पाब्लो की शोक सभा में मिलूँगा, मेरे दोस्त।
ठीक है।
बाय।
-बाय, मेमो। -बाय।
तुमसे प्यार है।
तो, जिससे आप मिलने के बारे में सोच रहे हैं, वह हुलिआ है या इसाबेल? बता भी दीजिए।
वह… मेरी ज़िंदगी का प्यार है।
ओह, तो वह हुलिआ है।
या इसाबेल है।
पता है? यह बहुत दुखदायी है। आप बस अपनी कहानी सुनाते रहिए।
अच्छा आईडिया है, जो।
तो, मैंने इसाबेल के पारिवारिक रेस्तराँ में काम करना शुरू कर दिया था।
मैंने ख़ुश दिखने की पूरी कोशिश की।
लेकिन चाहे मैंने कितनी ही कोशिश की…
…मैं रिसॉर्ट को अपने दिमाग़ से नहीं निकाल पाया।
क्या तुम फिर उस जगह के बारे में सोच रहे हो?
एक ना एक दिन तुम्हें कोई रास्ता ढूँढना ही पड़ेगा
लास कोलिनास को अपने दिमाग़ से निकालने का…
जानता हूँ।
उसे बस दिमाग़ से निकालना मुश्किल है जब वह ठीक मेरे सामने है।
कासा मिशन
यह तुम्हारा लंच है।
शुक्रिया।
क्या तुम कुछ भूल नहीं रही?
ओह। हाँ।
मैंने बर्तन धोते समय इसे उतार दिया था।
क्या सब ठीक है?
हाँ।
बात बस यह है…
चैड और मैं…
अलग हो गए।
हमने शादी रद्द कर दी।
हमने अभी तक किसी को बताया नहीं है।
मुझे बस थोड़ा और समय चाहिए।
जब उन्हें बताऊँगी, मेरे परिवार को बहुत धक्का लगेगा।
वे बहुत उत्साहित थे। मैं ग्रिन्गा यानी लैटिन अमेरिका में श्वेत लड़की होने वाली थी।
लेकिन इस बारे में तुम क्या महसूस कर रही हो?
मतलब, मैं उदास हूँ, लेकिन…
मैं जानती हूँ यह हम दोनों के लिए सबसे अच्छा है।
फिर बधाई हो!
शुक्रिया।
प्लीज़ अपने भाई से कुछ मत कहना।
बिल्कुल नहीं। चिंता मत करो।
आमतौर पर मैं अपने भाई से बात ना करने के बहाने ढूँढती हूँ।
जल्द मिलते हैं।
क्या तुम अपनी चाबियाँ भी भूल गई…
तुम यहाँ क्या कर रही हो?
मेरे माता-पिता को हमारी चिट्ठियाँ मिल गईं
और मेरे डैड ग़ुस्से में आग-बबूला हो गए।
तो मैंने वोहाका में अपनी प्रगतिशील आंटी को फ़ोन किया और…
मैं चुपके से उनके पास रहने चली जाऊँगी।
ओह, गज़ब।
बहुत बढ़िया।
मुझे तुम्हारी बहुत याद आएगी।
याद आएगी?
नहीं!
मेरी आंटी ने तुम्हें भी साथ रहने का निमंत्रण दिया है।
हम वहाँ साथ रह सकते हैं!
अकेले में।
सार्वजनिक रूप से हमें तब भी दोस्त ही दिखना होगा।
या अजीब रूप से स्नेहमयी बहनें।
तुम्हें क्या लगता है?
ख़ैर, मेरा मतलब…
मुझे यहाँ रोकने के लिए क्या रखा है?
माक्सिमो की अपनी ज़िंदगी है।
और मेरे घर छोड़ने के बाद से मेरी माँ ने मुझसे कोई बात नहीं की है।
तो मुझे नहीं लगता उन्हें कोई परवाह है।
तो…
क्या यह हाँ है?
हाँ! चलो यह करें!
तुम वाक़ई जाने पर आमादा हो?
तुम्हें यक़ीन है तुम दोबारा सोचना नहीं चाहते?
बिल्कुल नहीं। मैंने आपके नियंत्रण में बहुत समय बिता लिया।
मैं वापस एलए जा रहा हूँ। मैं ख़ुद अपनी ज़िंदगी की शुरुआत करूँगा।
तुम आख़िर अपनी ज़िंदगी कहाँ जीने वाले हो?
बेवर्ली हिल्स वाले आपके… आपके फ़्लैट में।
और तुम शहर में घूमोगे कैसे?
मुझे आपकी कार की चाबियाँ भी चाहिए होंगी।
ख़ैर, मेरी चिंता मत करो। ज़रूर, मैंने अपने सबसे अच्छे तीन कर्मचारी खो दिए,
लेकिन यह रिसॉर्ट फिर भी चलता रहेगा
क्योंकि मैं एक सशक्त, आज़ाद महिला हूँ
और कुछ भी नहीं… हे भगवान।
मैं ग़लत थी। यह जगह बिल्कुल अस्त-व्यस्त हो गई है।
मैं वापस सोने जा रही हूँ।
गज़ब!
हालांकि मैंने सही काम किया था
और डायेन को बता दिया था कि मैं ख़बरी था,
मेमो मुझे माफ़ करने के लिए तैयार नहीं था
कि मैंने "एस्पेक्टैक्युलर" के साथ काम करना शुरू भी किया।
मेमो! हैलो।
मैंने काफ़ी समय से तुम्हें नहीं देखा है।
हाँ। जानता हूँ। आजकल पूल में बहुत व्यस्त रहता हूँ, बहुत सारे ख़ास आर्डर आ रहे हैं।
लेकिन अरे, तुम्हें देखकर बहुत अच्छा लगा। चलो कभी मिलते हैं। जाम पीते हैं।
मस्ती गैंग को वापस साथ लाते हैं। ओह, मेरी तरफ़ से अपने परिवार को हैलो कहना, बाय!
सब ठीक है?
तुम सही हो। अब मेरे लिए लास कोलिनास को भूलने का समय आ गया है।
अब मेरी जगह तुम्हारे और तुम्हारे परिवार के साथ रेस्तराँ में है।
ख़ैर, बढ़िया है, क्योंकि…
मैंने जश्न मनाने के लिए इन्हें चुरा लिया।
जाम लाते रहो, बेटो।
दोस्तों, मैं अपनी ज़िंदगी का क्या करूँ?
तुम एक अमीर, श्वेत बंदे हो, तो जो भी तुम चाहो, जहाँ भी चाहो?
मैंने सोचा मैं बस अपनी माँ से दूर वापस एलए जा सकता हूँ,
लेकिन वह वहाँ नहीं हैं, तब भी वहाँ हैं।
मैं पहले जितना ही खोया हुआ महसूस कर रहा हूँ।
वह पूल मेरी मस्ती करने की जगह थी, लेकिन अब मैं ऑफ़िस में फँसा हुआ हूँ।
मैं बस अपने आप के साथ ही फ़्लर्ट कर सकता हूँ।
अब तब, मैं असफल रहा हूँ।
मुझे अपने सबसे अच्छे दोस्त की याद आती है।
लेकिन मैं उसे "एस्पेक्टैक्युलर" के साथ काम करने के लिए माफ़ नहीं कर सकता।
-वह कमीना। -उसने हद पार कर दी।
-उसकी इतनी हिम्मत। -मुझे पता नहीं मुझे क्या चाहिए।
मुझे जो चाहिए था, मैं उससे ख़ुश नहीं हूँ।
मुझे वह चाहिए जो मुझे नहीं चाहिए।
तुम्हें उस पक्षी की ज़रूरत है।
पक्षी की।
पक्षी की?
यहाँ मेक्सिको में, भविष्यवाणी करने वाली कैनरी पक्षियों की पुरानी परंपरा है।
सच में? बोलने वाला पक्षी?
नहीं, यह "गली गली सिम सिम" नहीं है।
वह गड्डी में से एक पत्ता उठाता है।
और एक प्रसिद्ध कैनरी थी जो कभी ग़लत नहीं होती थी।
लेकिन यह पता लगाने में कि वह पक्षी कहाँ मिलेगा,
उसमें सब्र लगा।
उसमें क़िस्मत लगी।
उसमें…
एक हज़ार पेसो लगे।
ठीक है। चैड इसके पैसे दे देगा।
ठीक है, तो हमें यह पक्षी कहाँ मिलेगा?
तुम पक्षी को नहीं ढूँढोगे। पक्षी तुम्हें ढूँढेगा।
ला मारेआ
उसी दौरान, लास कोलिनास को पीछे छोड़ देना का फ़ैसला लेने के बाद,
मैंने रेस्तराँ में अपनी ज़िंदगी में जी-जान लगा दिया।
ओह, सेविचे एक बढ़िया चयन है,
लेकिन हमारा "ट्रिपल-प्लैटिनम डीलक्स सीफ़ूड प्लैटर" हमारे मेनू में नहीं लिखा गया सबसे अच्छा विकल्प है…
हाँ, वह बढ़िया लग रहा है।
क्यों नहीं?
माक्सिमो गायार्दो, हमेशा काम करते रहते हो।
यह बस एक छोटी सी चीज़ है जो मैंने अपनी पुरानी नौकरी में सीखी थी।
दरअसल, मैं कुछ आईडिया आपके सामने पेश करना चाहता था, जब आपके पास समय हो।
बढ़िया। मैं बात करने के लिए बहुत उत्साहित हूँ।
शानदार।
मैं इसाबेल के साथ अपनी ज़िंदगी में भी जी-जान लगा रहा था।
मुझे बताओ, अगर तुम दुनिया में कहीं भी रह सको,
तो कहाँ रहोगी?
तुम वह छप्पर और बोगेनविलिया वाला प्यारा सा घर जानते हो
जो यहाँ से तीन ब्लॉक दूर है?
वह बढ़िया रहेगा।
तो मैंने दुनिया में कहीं भी कहा और तुमने चुना…
…यहाँ से तीन ब्लॉक दूर वाला घर। हाँ।
तुम्हारा क्या?
ओह, मेरे पास बहुत सारे घर होंगे।
और अगर तुमने बुद्धि से काम लिया,
तो मैं तुम्हारा मनपसंद वह छोटा सा घर अपने एक निजी द्वीप पर ले चलूँगा।
उसी दौरान,
डॉन पाब्लो को मेक्सिको शहर में उनकी नई ज़िंदगी मिल गई,
जिसकी आदत डालना थोड़ा मुश्किल था।
आज बहुत सारी चीज़ें की जाएँगी।
दस बजे, हम नाश्ता करेंगे।
ग्यारह बजे, तस्वीरों वाली किताब देखेंगे।
और साढ़े तीन बजे, हम बहुत ज़रूरी खेल में भाग लेंगे।
क्या यह वाक़ई ज़रूरी है?
हाँ।
अगर सलाद को मुख्य खाने के बाद परोसा जाए,
तो सलाद का काँटा प्लेट की बायीं तरफ़ से सबसे दूर होता है।
डैड…
वह ठोस खाना भी मुश्किल से खा रहा है।
डैड, आप क्या कर रहे हैं?
पालतू जानवर को वही मिलेगा जो वह चाहता है।
अपने दोस्तों को ले आओ
और चीखना बंद करो। तुम पक्षी को डरा दोगे।
हैलो!
तुम यहाँ क्या कर रही हो?
तुम कभी मुझसे मिलने नहीं आती हो!
मैं बस चाहती थी…
तुम्हारा हाल जानना चाहती थी।
मैं जानती हूँ तुम्हारी ज़िंदगी में बहुत उतार-चढ़ाव चल रहे हैं।
लेकिन अब हालात ठीक हैं
और तुम ठीक रहोगे, है ना?
तुम मुझसे यह क्यों पूछ रही हो?
क्या तुम मर रही हो?
क्या मैं मर रहा हूँ?
नहीं!
मैं बस सुनिश्चित करना चाहती हूँ कि तुम ठीक हो।
ज़िंदगी में।
इसाबेल के साथ…
हाँ, मैं ठीक हूँ। ज़िंदगी ठीक है। इसाबेल ठीक है। सब कुछ ठीक है!
आज का ख़ास खाना ठीक नहीं है, लेकिन बाकी सब कुछ? बहुत बढ़िया है!
मेरा एक राज़ है, लेकिन मैं तुम्हें नहीं बता सकती कि वह क्या है!
अच्छा… अगर तुम मुझे इशारे से बताओ तो?
हाँ, मेरे ख़्याल से उससे मेरा वादा नहीं टूटेगा।
अब, ध्यान देना।
चैड!
चैड ने बाल कटवा लिए? गज़ब, यह बड़ी ख़बर है…
चैड का पैर टूट गया?
चैड अपने बाल कटवा रहा था और उसका पैर टूट गया!
चैड और हुलिआ अलग हो गए…
हाँ।
गज़ब।
यह वाक़ई हो गया।
लेकिन…
मुझे परवाह नहीं है।
मैं यहाँ ख़ुश हूँ… अब यही मेरी ज़िंदगी है।
ठीक है। बढ़िया।
मैं तुमसे प्यार करती हूँ।
बाय।
तुम्हें यक़ीन है मैं मर नहीं रहा हूँ?
यह मेरा कज़िन लुइस है। यह बहुत शर्मीला है, तो मैं इसकी ओर से बात करूँगी।
आज, तुम्हारे सभी सवालों का जवाब मिल जाएगा।
आज, बस एक सवाल का जवाब मिलेगा।
तुम्हारे सवाल पूछने के बाद, पक्षी तुम्हारे लिए एक पत्ता उठाएगा।
तुम यह कभी नहीं दिखा सकते हो कि तुम्हारे पत्ते पर क्या लिखा है। समझ गए?
हाँ।
हैलो, मिस्टर पक्षी। मैं मेमो रेयेस हूँ।
मेरा सवाल है कि मैं माक्सिमो के साथ अभी भी दोस्त कैसे रह सकता हूँ
जब वह वैसा इंसान है ही नहीं जैसा वह पहले होता था?
कहाँ से शुरुआत करूँ, छोटे पक्षी?
हेड पूल बॉय बनना मेरे लिए सब कुछ होना चाहिए था।
मेरे पास ताक़त है, अपना ऑफ़िस है, मैंने चैड की माँ के साथ प्रेम-संबंध बनाए…
हाँ, तुम्हारा इसके बारे में बार-बार ज़िक्र करना मुझे बहुत पसंद नहीं है।
लेकिन मैं ख़ुश नहीं हूँ।
मैं हेड पूल बॉय बनकर कैसे ख़ुश रह सकता हूँ?
वापस एलए जाकर मैं क्या करूँ?
पक्षी ने सच बता दिया है।
"सच" की कोई गारंटी नहीं है। पक्षी बस मनोरंजन के लिए है।
सभी लेनदेन अंतिम हैं।
अब हम तुम्हें तुम्हारे ख़ुफ़िया जवाबों के साथ अकेला छोड़ते हैं।
चलो चलें।
तो, एक-दूसरे के पत्ते देखें?
ज़ाहिर है।
मुझे वैसे भी मेरा वाला समझ नहीं आया।
"तुम ग़लत सवाल पूछ रहे हो।"
-इसमें क्या लिखा है? -"तुम ग़लत सवाल पूछ रहे हो।"
तो… अ… अच्छा, माफ़ करना। इनमें क्या लिखा है?
नहीं। इन सब में लिखा है, "तुम ग़लत सवाल पूछ रहे हो।"
इसका क्या मतलब है?
इसका मतलब है कि सारे पत्ते एक-जैसे हैं। लुपे ने हमें धोखा दिया।
और मैंने उसे एक हज़ार पेसो दिए थे!
पता है? चलो चलकर वह पैसा वापस लाते हैं
और फिर हम उसे आपस में बराबर बाँट लेंगे।
-हाँ। -हाँ।
हाँ! रुको, रुको, रुको ज़रा। अरे, वह… वह मेरा पैसा है!
लुपे, मुझे जवाब चाहिए!
लुपे?
ओह, शुक्र है वह यहाँ नहीं है।
मैं बहुत तैश में यहाँ आया था।
तो, अह…
मुझसे मिलने के लिए शुक्रिया।
तो, मुझे कलेता में एक बहुत अच्छी जगह मिली है… दूसरी जगह के लिए।
मुझे दूसरी जगह क्यों चाहिए?
दूसरे रेस्तराँ के लिए।
मुझे दूसरा रेस्तराँ क्यों चाहिए?
ज़्यादा पैसे बनाने के लिए!
मुझे ज़्यादा पैसे क्यों चाहिए?
ताकि आप तीसरा रेस्तराँ खोल सकें!
माफ़ कीजिए, आपको और नहीं चाहिए?
हमारे पास सैन डिएगो में "और ज़्यादा" था। और हम बहुत नाख़ुश थे। अब मैं जहाँ हूँ, उससे ख़ुश हूँ।
लेकिन मैं रिकार्डो वेरा को जानता हूँ। वह एक निवेशक बन सकते हैं…
बेटा, नहीं।
बल्कि, तुमने अपनी वह मनगढ़ंत सीफ़ूड प्लैटर
हमारे दो सबसे वफ़ादार ग्राहकों को बेची।
और वे तबसे वापस नहीं आए हैं। तो…
प्लीज़ दोबारा ऐसा मत करना।
लेकिन… आपने कहा कि मैं "हमेशा काम करता रहता हूँ।"
मैं तारीफ़ नहीं कर रहा था।
"एरीनल बस स्टेशन"
अपने सामान को लावारिस न छोड़ें
स्वागत है
यक़ीन नहीं होता हम वाक़ई यह कर रहे हैं…
सारा? क्या यह तुम हो?
तुम यहाँ क्या कर रही हो?
क्या तुम सूटकेस बेच रही हो?
नहीं। हम… वोहाका जा रहे हैं।
सारा, क्या मैं तुमसे ज़रा देर बात कर सकता हूँ?
माफ़ करना।
मैं कतार में इंतज़ार करती हूँ।
तुम अपनी माँ के साथ यह नहीं कर सकती। इससे तुम्हारी माँ का दिल टूट जाएगा।
नहीं, उन्हें मेरी परवाह भी नहीं है।
बिल्कुल है।
हर रात वह तुम्हारे कमरे में बैठकर रोती है,
सोचती है कि तुम कभी घर आओगी या नहीं।
वह हमेशा उदास रहती है।
जिससे मैं भी उदास हो जाता हूँ।
मैं वादा करता हूँ, उसे तुम्हारी कल्पना से भी ज़्यादा तुम्हारी याद आती है!
उन्हें… आती है?
सारा, चलो!
मेरी माँ का ध्यान रखिएगा।
हैलो?
सारा अभी रोबेर्ता के साथ वोहाका जाने वाली बस में बैठने वाली है!
मैं जानता हूँ तुम दुविधा में हो, लेकिन अगर तुम अपनी बेटी को खोना नहीं चाहती हो,
तुम्हें बस डिपो आना होगा। अभी।
मैं अभी आती हूँ, लेकिन मुझे वहाँ पहुँचने में पंद्रह मिनट लगेंगे।
मैं वादा करता हूँ,
मैं उस बस को कहीं नहीं जाने दूँगा।
ओह, वैसे मैं इस्तेबान बोल रहा हूँ।
शुक्रिया।
मैं नोरा को निराश नहीं करूँगा।
एक कील!
अरे! इस टायर में कील घुसी हुई है! तुम्हें बस बदलनी पड़ेगी!
तुम्हें करना पड़ेगा, बेनीतो।
तुम यात्रियों को ख़तरे में डाल रहे हो।
मेरी समझ में नहीं आ रहा। तुम्हारे डैड बदलाव लाने के बारे में सोचना भी क्यों नहीं चाहते?
जो काम कर रहा है, उसे क्यों बदलना?
मेरे डैड ख़ुश हैं। हम ख़ुश हैं।
क्या यह काफ़ी नहीं है?
लेकिन क्या तुम्हें और नहीं चाहिए?
क्यों?
बस… क्योंकि ज़्यादा… ज़्यादा होता है। मैं हमेशा अपने भविष्य के बारे में सोचता रहता हूँ।
ओह, जानती हूँ।
लेकिन अगर तुम हमेशा भविष्य के बारे में सोचते रहते हो…
इसका मतलब तुम वर्तमान में नहीं जी रहे हो।
जो बहुत निराशा की बात है क्योंकि…
यहाँ सराहने के लिए बहुत कुछ है।
मुझे बहुत ख़ुशी है कि उन्हें दूसरी बस मिल गई।
जल्द ही हम वोहाका में होंगे, जो चाहे वह करने को आज़ाद होंगे!
क्या हो गया?
मुझे नहीं पता अगर मैं यह कर सकती हूँ।
क्या मतलब है तुम्हारा?
मुझे नहीं पता अगर मैं जा सकती हूँ।
तुम जानती हो कि मैं जा रही हूँ। मुझे जाना है।
जानती हूँ!
चाहे कोई भी फ़ैसला लूँ, मैं किसी ऐसे को अलविदा कहूँगी जिससे मैं प्यार करती हूँ।
मुझे पता नहीं मुझे क्या करना चाहिए।
मैं इस बस में जा रही हूँ।
अगर तुम अभी मेरे साथ नहीं आई, तो शायद हम दोबारा कभी एक-दूसरे से नहीं मिलेंगे।
तुम सही हो।
यह बेकार है।
वह बेकार चिड़िया कभी उस बेकार ऑफ़िस से निकलने में मेरी मदद नहीं करने वाली थी।
और माक्सिमो की आधी टिप्स मिलने के बाद भी,
मैं अभी भी पूल बॉय होने के समय से कम पैसे कमा रहा हूँ।
इससे निकलने का कोई रास्ता नहीं है।
जानता हूँ। मैं बेवर्ली हिल्स में अपनी पुरानी ज़िंदगी में वापस जाकर ख़ुश नहीं रह सकता।
मतलब, वह बहुत बुरी जगह है।
-क्या कहा तुमने? -नहीं, तुमने क्या कहा?
-मैंने कहा, क्या कहा तुमने? -उससे पहले।
-बेवर्ली हिल्स बहुत बुरी जगह है। -नहीं, उससे पहले।
इसने कहा कि यह बेकार है।
नहीं, उन दोनों बातों के बीच में।
माक्सिमो तुम्हें अपनी आधी टिप्स दे रहा था?
ओह, हाँ! हाँ, इसीलिए मैं तुम्हें काम पर रखने के लिए राज़ी हुआ था। हमने समझौता किया था।
माक्सिमो ने मेरे लिए यह किया?
उसे पैसों की ज़रूरत होने के बावजूद?
वह बदला नहीं है। वह अभी भी पहले वाला माक्सिमो है।
और तुमने कहा कि तुम अपनी पुरानी ज़िंदगी में वापस जाकर ख़ुश नहीं रह सकते,
लेकिन मैं रह सकता हूँ।
मैं दोबारा एक आम लेकिन बेहद ख़ूबसूरत पूल बॉय बन सकता हूँ।
ठीक है, बढ़िया है। तो, तुम दोनों ने अपनी समस्याओं का हल निकाल लिया।
लेकिन मैं क्या करूँ? मैं जहाँ हूँ वहाँ नहीं रह सकता,
और मैं वहाँ नहीं रह सकता जहाँ मैं था, तो…
अच्छा, तो तुम वहाँ क्यों नहीं जाते जहाँ तुम पहले कभी नहीं गए हो?
दुनिया घूमो, ख़ुद को ढूँढो।
या मैं बस…
क्यों ना मैं वहाँ चला जाऊँ जहाँ मैं पहले कभी नहीं गया हूँ?
मैं दुनिया घूम सकता हूँ, ख़ुद को ढूँढ सकता हूँ।
उस तरह, मैं किसी और का अनुसरण नहीं कर रहा होऊँगा।
मेरी माँ का नहीं, किसी पक्षी का नहीं…
वह सौ प्रतिशत मेरा आईडिया होगा।
-दरअसल, वह मेमो था जिसने… -उसे यह मान लेने दो।
दोस्तों, क्या हमने अभी एक-दूसरे की समस्याओं का हल ढूँढ लिया?
हाँ, हमने किया।
बेवक़ूफ़।
ख़ैर, उन्होंने मुझे जो सौ पेसो दिए थे, यह उनका तुम्हारा आधा हिस्सा है।
वह चली गई।
जानती हूँ, जानती हूँ।
सब ठीक हो जाएगा, चिंता मत करो।
मैंने जो कुछ भी कहा मुझे उसका बहुत अफ़सोस है। मैं तुम्हें खोना नहीं चाहती।
मुझे तुम्हारी बहुत याद आई।
मुझे भी आपकी याद आई, मुझे वे सब बातें कभी नहीं कहनी चाहिए थीं…
सब ठीक है, बेटा।
वह सब अतीत की बात है। मैं दोबारा कभी तुम्हें जाने नहीं दूँगी, बेटा।
चलो घर चलें।
मेरी प्यारी बच्ची।
म… माक्सिमो?
हैलो।
तुम कैसे हो?
ख़ैर, मैं…
मैंने… सुना कि तुम और चैड अलग हो गए।
तुम्हारी बहन ने तुम्हें बताया? मैं जानती थी वह राज़ नहीं रख पाएगी!
मैं वादा करता हूँ, उसने एक शब्द भी नहीं कहा।
मैं बस जानना चाहता हूँ…
क्या तुम और चैड अलग हुए…
हमारी वजह से?
सच में?
तुम मुझसे अब यह पूछ रहे हो?
हाँ, बिल्कुल! हमने शादी से पहले वाली पार्टी में वह महत्वपूर्ण बातचीत की थी
और फिर लगभग अगले ही दिन…
नहीं! हम तुम्हारी वजह से अलग नहीं हुए, ठीक है?
मैं जानती हूँ कि तुम्हारे लिए यह समझना बहुत मुश्किल है।
लेकिन नहीं, चैड और मेरे बीच दूसरी समस्याएँ थीं।
लेकिन तुमने मुझसे कहा था कि वह…
देखो… मैंने अभी-अभी तीन साल लंबा रिश्ता तोड़ा है।
और तुम मेरी दोस्त को डेट कर रहे हो, जो बहुत अच्छी है।
तो क्या तुम मुझे उबरने के लिए थोड़ा समय दे सकते हो?
यह मेरी ज़िंदगी है… यह क़िस्मत नहीं है।
अगर ऐसी बात है, तो… तुमने अभी तक मेरा ब्रेसलेट क्यों पहन रखा है?
यह?
यह बस एक ब्रेसलेट है।
हैलो।
चलने के लिए तैयार हो?
डायेन।
क्या सरप्राइज़ है।
क्या मैं अंदर आ सकती हूँ?
ज़रूर।
जैसा कि तुम जानते हो, मैं अपनी ग़लती मानने में बहुत अच्छी नहीं हूँ।
लेकिन मैं माफ़ी चाहती हूँ।
मुझे तुम्हारी ज़रूरतों को ऐसे नज़रअंदाज़ नहीं करना चाहिए था।
मैं स्वार्थी बन रही थी।
और तुम्हारे बिना…
तुम्हारे बिना, मुझे पता नहीं लास कोलिनास को कैसे सम्भालूँ।
तो क्या कोई तरीका है जिससे मुझे मेरा पार्टनर वापस मिल जाए?
पार्टनर?
हाँ, पार्टनर।
मेरी मिस्टर वेरा से बात हुई थी और वह तुम्हें रिसॉर्ट में एक छोटा हिस्सा देने के लिए मान गए हैं।
सह-मालिक होने के रूप में,
तुम ख़ुद अपनी छुट्टियाँ तय करोगे और जितनी चाहो उतनी ले सकते हो।
लेकिन, ज़ाहिर है, त्योहारों के दौरान अनिवार्य दिन होंगे।
यह बहुत पहले हो जाना चाहिए था।
डायेन, मैं बहुत आभारी हूँ।
लेकिन मुझे इसके बारे में सोचना होगा।
इन्होंने इसके बारे में सोच लिया है।
-यह पेशकश स्वीकार करते हैं। -विक्टर।
नहीं, डैड, देखिए, आपका यहाँ रहना मुझे बहुत अच्छा लगता है।
लेकिन मैं जानता हूँ आप लास कोलिनास से प्यार करते हैं।
आपको हमारे लिए बाकी सब छोड़ने की ज़रूरत नहीं है। हम कहीं नहीं जा रहे।
आप कभी भी वापस आ सकते हैं।
दरअसल, हमारे लिए भी अनिवार्य तारीख़ें होंगी।
मैं उससे सहमत हूँ।
ऐसा मैं मानती हूँ।
ख़ैर, फिर लास कोलिनास में मेरे उज्जवल भविष्य के नाम।
हमें अलग हो जाना चाहिए।
क्या?
क्यों?
ओह, मुझे पता नहीं। हम ज़िंदगी में एक जैसी चीज़ें नहीं चाहते हैं।
तुम कर्क राशि के हो और मैं कुंभ राशि की। तुम्हें सूर्यास्त पसंद है और मुझे सूर्योदय।
तुम और हुलिआ एक-दूसरे से प्यार करते हो।
ऐसी ही छोटी-छोटी चीज़ें।
तुम दोनों ने ही मुझसे सच नहीं कहा,
तुम दोनों के बीच जो कुछ भी चल रहा था, उसके बारे में।
मेरे ख़्याल से वह इसलिए है क्योंकि हमें पता नहीं है हमारे बीच क्या चल रहा है।
जो कि एक बहुत बड़ी समस्या है जब तुम किसी और के साथ रिश्ते में हो,
तुम्हें नहीं लगता?
मैं वाक़ई तुम्हारी परवाह करता हूँ, इसाबेल।
जानती हूँ।
लेकिन तुम्हें अपने पूरे भविष्य की योजना बनानी है।
और मुझे वर्तमान में वापस जाना है। तो…
मुझे बहुत बुरा लग रहा है।
सच में। मैं कभी तुम्हें दुखी नहीं करना चाहता था।
ख़ैर, कभी-कभी लोहे को और मज़बूत बनाने के लिए उसे आग में तपाना पड़ता है।
लेकिन तब तक…
अलविदा, माक्सिमो गायार्दो।
तो, ह्यूगो,
ठीक उस "लालची कुत्ते" वाली कहानी की तरह,
मैं चुन नहीं पाया कि मुझे कौन सी दुनिया चाहिए थी और मैंने दोनों गँवा दीं।
लास कोलिनास और ला मारेआ।
हुलिआ और इसाबेल।
मेरी ज़िंदगी में सब कुछ अच्छा मुझसे छिन गया था।
शुक्र है, मुझे कुछ, या कोई, वापस मिलने वाला था।
माक्सिमो! माक्सिमो गायार्दो!
मेमो?
मुझे बहुत बुरा लग रहा है! हेक्टर ने मुझे टिप्स के बारे में बताया।
मुझे पता होना चाहिए था कि तुम सही काम कर रहे हो।
क्या तुम मुझे माफ़ कर दोगे?
सिर्फ़ तभी अगर तुम दोबारा कभी मुझे नहीं छोड़ोगे।
तुम हमेशा के लिए मेरे साथ फँस गए हो।
तुम सड़क के किनारे क्यों खड़े हो?
ख़ैर, इसाबेल ने अभी मुझे छोड़ दिया, मुझे अपने ट्रक से उतार दिया
और मेरे ख़्याल से मुझे नौकरी से निकाल दिया।
और साथ ही हुलिआ ने मुझसे कहा कि हमारे साथ होने की कोई गुंजाइश नहीं है।
लगता है तुम्हें तुम्हारे मेमो की ज़रूरत है।
हाँ, है।
क्या तुम्हें एक बेहद दुखी, बेरोज़गार माक्सिमो की ज़रूरत है?
ओह, बिल्कुल।
मुझे चीज़ें ठीक करना अच्छा लगता है।
सारापे? तुम वापस आ गई?
सारा ने मुझे अपनी भाग जाने की योजना के बारे में
और इस्तेबान के बहादुर पल के बारे में बताया।
हालांकि मेरा दिन बहुत बुरा बीता था,
अचानक उसके कोई मायने नहीं थे।
मेरा परिवार वापस साथ आ गया था।
मैं बहुत ख़ुश हूँ कि हम वापस साथ आ गए हैं।
मैंने क्या किया? मुझे माफ़ कर दो।
तुमने इस घर में बहुत सारी चीज़ें ठीक की हैं,
लेकिन मेरे परिवार को ठीक करना,
इससे ज़्यादा अच्छा काम मेरे लिए कभी किसी ने नहीं किया।
मैं चाहती हूँ तुम हमेशा यहाँ रहो, सिर्फ़ तब नहीं जब कुछ टूट गया हो।
तुम क्या कह रही हो?
मेरे ख़्याल से हमें शादी कर लेनी चाहिए।
मुझे अपनी बाकी की ज़िंदगी तुम्हारे साथ बिताने के अलावा कुछ नहीं चाहिए।
तो क्या यह "हाँ" है?
हाँ!
बधाई हो!
ज़िंदगी तुम्हें हमेशा वहाँ नहीं ले जाती
जहाँ तुम्हें लगता है कि तुम्हें जाना चाहिए।
बल्कि वह तुम्हें वहाँ ले जाती है जहाँ तुम्हें वाक़ई जाना चाहिए।
किराए के लिए उपलब्ध है
ह्यूगो…
मेरे पहले घर में तुम्हारा स्वागत है।
उप-शीर्षक अनुवादक: मीनू